TU วิ่งฉิว 5% สวนงบฯไตรมาส 3/61 ไม่แจ่ม ฟากโบรกฯปรับประมาณกำไรทั้งปีเหลือ 3.40 พันลบ.
TU วิ่งฉิว 5% สวนงบฯไตรมาส 3/61 ไม่แจ่ม ฟากโบรกฯปรับประมาณกำไรทั้งปีเหลือ 3.40 พันลบ. ล่าสุด ณ เวลา 15.28 น. อยู่ที่ระดับ 17.60 บาท บวก 0.80 บาท หรือ 4.76% สูงสุดที่ระดับ 17.80 บาท ต่ำสุดที่ระดับ 16.60 บาท มูลค่าการซื้อขาย 460.72 ล้านบาท
5 พ.ย. 2561

ผู้สื่อข่าวรายงานว่า ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 15.28 น. อยู่ที่ระดับ 17.60 บาท บวก 0.80 บาท หรือ 4.76% สูงสุดที่ระดับ 17.80 บาท ต่ำสุดที่ระดับ 16.60 บาท มูลค่าการซื้อขาย 460.72 ล้านบาท

โดยราคาหุ้น TU วันนี้ ปรับตัวเพิ่มขึ้นสวนการรายงานผลการดำเนินงานประจำไตรมาส 3/2561 มีกำไรลดลง 24% มาที่ 1.31 พันล้านบาท ขณะที่งวด 9 เดือนมีกำไร 2.19 พันล้านบาท ลดลง 52% จากปีก่อนมีกำไร 4.58 พันล้านบาท
ด้านนักวิเคราะห์ บล.เอเชีย เวลท์ ระบุปรับลดประมาณการกำไรสุทธิในปี 2561 ลง 9% เป็น 3,396 ล้านบาท จากรายการด้อยค่าของสินทรัพย์ในไตรมาส 3/61 แต่คงประมาณกำไรสุทธิปี 2562 เท่ากับ 5,684 ล้านบาท พร้อมคงคำแนะนำ “ซื้อ” ด้วยราคาเป้าหมาย 20 บาทต่อหุ้น อิง PER ปี 2562 ที่ 17.0 เท่า หรือเทียบเท่า PBV ที่ 2.0 เท่า
สำหรับประเด็นเสี่ยงได้แก่ 1) ความผันผวนของต้นทุนวัตถุดิบ 2) ความผันผวนของอัตราแลกเปลี่ยน 3) ความเสี่ยงจากโรคระบาด และ 4) การเปลี่ยนแปลงด้านกฎระเบียบทางการค้าและกฎเกณฑ์การจับปลาทั่วโลก